Материалдык чекит

Материалдык чекит – механикада массага ээ болгон чекит катары каралган объектини белгилөөчү түшүнүк. Материалдык чекиттин мейкиндиктеги абалы геометриялык чекит сыяктуу аныкталгандыктан, механика маселелери бир топ жеңил чыгарылат. Иш жүзүндө нерсенин алга умтулуу кыймылында же нерсенин айлануу бөлүгү эске алынбаганда материалдык чекит деп каралат. Ар кандай механикалык системанын (катуу зат) кыймылында анын массасынын (оордук) борбору жалпы эле системанын массасына барабар болгон материалдык чекит сыяктуу кыймылдайт. 
Категория: Терминдер жана түшүнүктөр
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7